Y.G. Srimati

**Y.G. Srimati** (Mysore, Indiako Agindupeko Lurra, 1926ko abuztuaren 25a –  India, 2007) artista eta musikaria izan zen. Gaztetatik Indiako musika klasikoan, dantzan eta pinturan trebatu zen. Srimati arrakasta handiko bokalista eta musika karmatikoko interpretea bihurtu zen eta Chennaiko Indiako Independentzia Mugimenduan parte hartu zuen. Mahatma Gandhiren eraginez deboziozko kantak abesten zituen Indiako hainbat hizkuntzatan bere mitinetan. Bere lan artistikoa gai nazionalistei eskaini zien, askotan Nandalal Bose eta Ajantako kobazuloetako freskoen eragina izan zuen mitologia hinduaren irudiak margotuz. 1952. urtean egin zuen lehen erakusketa.

## Bizitza 
Srimati 1926- urtean jaio zen Mysoren, Karnatakan, eta Chennaiko kostaldean hazi zen Tamil Brahmin familia batean. Bere neba zaharrena, Y.G. dantza klasikoan, kantuan, musika instrumentalean eta pinturan izan zuen aholkulari. Aitona Mysoreko maharajaren gorteko astrologo nagusia zen. 'Y.G.' inizial familiarrak Maharajak emandako ohorezko titulua ziren. Aitona, aitak urtebete zuenean, hil zen, eta familiaren lurra konfiskatu egin zioten. Aita sei urterekin ezkondu zen eta oinordetza barik utzi zuten. Gero, seme-alaben heziketari ekin zion.

### Ibilbidea 
Srimatik txikitan dantzatu zuen eta zazpi urte zituenean izan zuen bakarkako lehen emanaldia. Nerabea zela hasi zen pintatzen. Neba arte bildumagilea zen eta hainbat artista babestu zituen.

1963. urtean, New Yorkeko arte-ikasleen Ligako beka bat lortu zuen, eta hantxe ezagutu zuen Michael Pellettieri artista. Geroago, bazkide bihurtu ziren, eta hil ostean, Srimitek egindako margolan batzuekin Metropoliko Arte Museoari lagundu zion.

Y.G. Srimatiren ibilbidea India hegoaldeko lau arte tradizionaletan ahotsa, musika, dantza eta pintura trebakuntza jaso zuenean hasi zen. Arte horietan jardun zuen. Carnatic MS Subbulakshmi taldeko abeslariarekin betiko adiskidetasuna mantendu zuen. India, Ameriketako Estatu Batuak eta Erresuma Batuan bira bat egiteko aukera izan zuen Ram Gopal Varma dantzari klasikoarekin.

## Eraginak eta estiloa 
Y.G. Srimatiren margoen gaia debozioan oinarritzen da eta mitologian eta erlijioan inspiratu zen; ez zuen datarik jarri, ezta bere lana sinatu ere. New Yorkera bizitzera joan ostean ere jarraitu zuen ibilbide musikala. Eta ibilbide musikalaren aztarna izan zen tambura musika-tresna.

Indiako literatura epiko erlijiosoaz eta landa kulturaren ikuspegiez oso interesatua zegoen. Sentimendu nazionalista zuen espresio kontzientearen gaia. Raga, dantza-posizioak eta ipuin mitologikoek eragina dute bere lanean. *Met* Bildumak 25 akuarela margo izan zituen, musika tresnak, artxiboko argazkiak eta emanaldien grabazioak adierazten zituztenak. *An Artist of Her Time: YG Srimati and the Indian Style* izeneko lanaren atzera begirako lehen erakusketa zabaldu zuen New Yorkeko Metropolitan Museum of Art-en 2016. urtean. 26 urterekin egin zuen lehen erakusketa, 1952. urtean Centenary Hall Madras Museum-a inauguratuz. 

Holland Cotter arte-kritikariak zera esan zuen:"Srimati andreak Naturalismoari buruzko, eguneroko subjektuek —emakume bat janzten, familia bat merkatura joaten— heroiko itxura hartzen dute, eta jainkoen eta santuen irudiak gizaki eskuragarriak dirudite. Azkenean, deboziozko artista da, zentzu erlijioso edo espiritualean: Sarasvati jainkosa hinduaren 1947-48ko pintura familiaren etxeko aldarean erakutsi zen jatorriz". Dantzari klasikoa izanik, artearen zati handi bat forma fisikoaren tratamenduari eskaini zion. Margolan ezagunenetako batzuk '*The Bullock Cart*' eta '*Parashurama*' dira. 

2007. urtean hil zen jaioterrian, Chennain, 81 urte zituela.

## Erakusketa hautatuak 
* 1952: Bere lehen bakarkako erakusketa Madras Museoan.
* 1955: All India Fine Arts and Crafts Society, New Delhi (banakako erakusketa)
* 1959: Beryl de Zoete dantzari britainiarrak gonbidatuta, Ingalaterra bisitatu zuen eta kontzertuak, BBCrako aurkezpenak, irakaskuntza eta erakusketak egin zituen.
* 1960: George Macy Companies New Yorkeko editoreak Bhagavad Gita ilustratzeko enkargua egin zion, eta bukatu zuenean, New Yorkera gonbidatu zuten.
* 1964-1969: New Yorkeko Art Students Leaguera joan zen, Kontrol Batzordearen beka bat jaso ostean grabatua ikasteko.
* 1961: Bhagvad Gita luxuzko argitalpenerako 15 margolan enkargatu zizkioten.
* 1960. urtetik 1980. urtera: Ameriketako Estatu Batuetan bizi izan zen, eta Indiako erlijioari eta kulturari buruzko istorioak kontatzen zituen akuarelen bidez, baita musika klasikoa eta dantza ere.
* 1967: Smithsonian Institutionek Genevako Bake Konferentziarako grabatu bat sortzeko eskatu zion. Vietnamgo gerrako protestetan parte hartu zuen.

## Erreferentziak 
## Kanpo estekak